**Γιατί;**

ΓΙΑΝΝΗΣ ΜΑΓΚΛΗΣ (σελ. 170)

Το κείμενο βρίσκεται στο παρακάτω σύνδεσμο:

<http://ebooks.edu.gr/modules/ebook/show.php/DSGL105/229/1692,5420/>

**Μελετήστε τη θεωρία που ακολουθεί στα βασικά της σημεία και εργαστείτε στις ασκήσεις που ακολουθούν στο τετράδιό σας.**

**ΘΕΜΑ: Η τρέλα και ο παραλογισμός του πολέμου, καθώς και η αλλοτρίωση του ανθρώπου κάτω από τέτοιες συνθήκες.**

**ΔΟΜΗ**

1η Ενότητα: «Σουρούπωνε … να ξεχάσει»: Το τέλος της μέρας και της μάχη

2η Ενότητα: «Ο νέος στρατιώτης … να δει»: Το νερό της πηγής

3η Ενότητα: «Ένας άλλος στρατιώτης … έτρεχε»: Ο νεαρός στρατιώτης σκοτώνει το συνάνθρωπό του

4η Ενότητα: «Μεσοστρατίς… δεν άκουγε»: Η μετάνοια του νεαρού στρατιώτη

**Οι ψυχικές διακυμάνσεις του νεαρού στρατιώτη**

1. επαφή με τη φύση: απλός, ήρεμος, χαρούμενος άνθρωπος

2. εμφάνιση εχθρού: καχύποπτος, σκληρός και αδίστακτος πολεμιστής

3. πυροβολισμός εχθρού: αμήχανος, καθώς αρχικά δε συνειδητοποιεί τι έχει κάνει

4. βλέμμα και πόνος πληγωμένου: ενοχές και πόνος, ταυτίζεται με τον πληγωμένο εχθρό του, νιώθει πανικό κι έτσι τρέπεται σε φυγή

5. στα μισά της διαδρομής σταματά: προσπαθεί να ηρεμήσει και να συγκεντρωθεί, αλλά δεν μπορεί λόγω της έντονης συναισθηματικής κατάστασης που βρίσκεται

6. κατεβαίνει τρέχοντας την πλαγιά: θέλει να προφτάσει να σώσει τον πληγωμένο και παρακαλεί το θεό να τον σώσει ταραχή, αγωνία, τύψεις, πόνος για το συνάνθρωπό του και οίκτος για τον εαυτό του

7. ο πληγωμένος είναι ακόμα ζεστός: προσωρινή ανακούφιση, εξακολουθεί να τρέμει από αγωνία.

8. φροντίζει τον πληγωμένο: ειλικρινής μετάνοια, πόνος, συντριβή, ανάγκη να λυτρωθεί, εξομολόγηση, ευαίσθητη ψυχή, τρυφερότητα

9. ο νεαρός στρατιώτης συνειδητοποιεί ότι ο πόλεμος ήταν αυτός που τον έκανε απάνθρωπο και τον γέμισε μίσος για το συνάνθρωπό του

**Η τραγικότητα του νεαρού στρατιώτη**

- είναι και αυτός θύμα του πολέμου

- ο πόλεμος τον έχει κάνει άγριο και απάνθρωπο

- αναγκάζεται να σκοτώσει από φόβο μήπως προλάβει και τον σκοτώσει ο άλλος

- τυφλωμένος από τη μανία του πολέμου βλέπει παντού εχθρούς

- όταν συνειδητοποιεί την πράξη του, αισθάνεται ενοχή, μετανιώνει, ζητάει συγχώρεση από το θύμα του

- τονίζει ότι δεν είναι φονιάς, αλλά αναγκάστηκε να γίνει εξαιτίας του πολέμου

**ΕΚΦΡΑΣΤΙΚΑ ΜΕΣΑ**

Προσωποποιήσεις: §16 Ένα σκληρό χέρι έσφιγγε την καρδιά του νέου στρατιώτη, §22 Η νύχτα κατέβηκε ολούθες και απλωμένο σκοτάδι τους τύλιξε

Μεταφορές: §3 Η φλόγα έσβησε από τα σωθικά του, §17 Τα μάτια καίγανε

Παρομοιώσεις: §24 σα να’ τανε φίλοι παλιοί, σα να’ τανε αδέρφια.

Ασύνδετο σχήμα: §3 Ο νέος στρατιώτης ακούμπησε…πεντακάθαρο νερό, § 6 Ένας άλλος στρατιώτης, οχτρός…να ευχαριστήσει το Θεό

Επαναλήψεις: §18 λυπήσου τον, λυπήσου με, §21 Αδερφέ μου, του’λεγε… αδερφέ μου…, §22 δεν είμαι φονιάς…δεν είμαι φονιάς, ξέχασα πως είμαι άνθρωπος, ξέχασα πως είσαι άνθρωπος

Εικόνες: §12-13 Ο ξένος ήτανε πεσμένος … ο ανθρώπινος πόνος και το ξάφνιασμα, §20-21 Άπλωσε τα χέρια …και το απαλοχάιδευε

Αντιθέσεις: §1 και 2. Λίγη ώρα πριν έπεφτε ακόμη αραιό λιανοντούφεκο - Όμως τώρα ήταν πλέρια ησυχία, §8 διψασμένος από την ολοήμερη κάψα - να του δροσίσει τα πυρωμένα σωθικά, §24 φονιά και θύμα, γαλήνη φύσης ≠ πολεμικό μίσος ανθρώπου

**ΓΛΩΣΣΑ**

Απλή, λιτή

**ΑΦΗΓΗΜΑΤΙΚΕΣ ΤΕΧΝΙΚΕΣ**

- αφήγηση: γραμμική (τα γεγονότα παρουσιάζονται σε χρονολογική σειρά)

- αφηγητής: παντογνώστης (αφηγείται σε τρίτο πρόσωπο)

- εστίαση: μηδενική

**Χαρακτηρισμός νεαρού στρατιώτη**

- απλός άνθρωπος

- ευαίσθητος

- γεμάτος όνειρα για το μέλλον

- ευσεβής / πιστός στο Θεό

- θύμα του πολέμου

**Ψυχογραφία νεαρού στρατιώτη**

- νοσταλγία για πατρίδα και αγαπημένα πρόσωπα

- μίσος για τον πόλεμο

- ενοχές

**ΣΚΟΠΟΣ - ΣΤΟΧΟΣ**

Ο πόλεμος είναι καταστροφικός, έχει μόνο θύματα, είναι ένα τραγικό γεγονός με αρνητικές μόνο συνέπειες. Ο συγγραφέας θέλει ουσιαστικά να στείλει ένα αντιπολεμικό μήνυμα και να κηρύξει την ανάγκη για ειρήνη και συναδέλφωση των λαών.

**ΕΡΩΤΗΣΕΙΣ**

1. Ποια από τα ουσιώδη γνωρίσματα του διηγήματος διαπιστώνετε στο κείμενο;
2. Ο συγγραφέας δίνει το ιστορικό πλαίσιο της συνάντησης των δύο στρατιωτών; Ερμηνεύστε την επιλογή του.
3. Υπογραμμίστε σχήματα λόγου πάνω στο βιβλίο σας επισημαίνοντας το ρόλο τους.
4. Να χαρακτηρίσετε το περιεχόμενο του διηγήματος και να σχολιάσετε τη κατηγορία των κειμένων στην οποία ανήκει το έργο.
5. Μελετήστε το παράλληλο κείμενο που βρίσκεται στο παρακάτω σύνδεσμο (Η ζωή εν τάφω του Στράτη Μυριβήλη) και βρείτε το ρόλο που παίζει η φύση στη διάθεση των στρατιωτών στην πρώτη παράγραφο. <http://photodentro.edu.gr/photodentro/myrivilis1_pidx0051712/>

* **Δείτε στον παρακάτω σύνδεσμο το σχετικό με το μάθημα βίντεο:**

<http://gym-elliniko.blogspot.com/2014/04/blog-post.html?m=1>

Δείτε την ταινία

*«Η ΖΩΗ ΕΙΝΑΙ ΩΡΑΙΑ»* του Ρομπέρτο Μπενίνι

Ακούστε

Χρήστος Λεοντής - Γιάννης Ρίτσος, *Καπνισμένο Τσουκάλι*

Μίκης Θεοδωράκης το *Άξιον Εστί* του Οδυσσέα Ελύτη